Държавен вестник, бр. 25, 2016 г., стр. 9

БРОЙ  25	
Д Ъ Р Ж А В Е Н  В Е С Т Н И К 	
СТР.  9  
(12) Електронните документи по ал. 11 
се съхраняват в Централното управление на 
НЗОК.
(13) Националната здравноосигурителна 
каса изготвя и публикува на официалната си 
интернет страница указания за ползване на 
информационната система по ал. 1.
СПЕЦИАЛНА ЧАСТ
Г л а в а  е д и н а д е с е т а
ИЗВЪНБОЛНИЧНА МЕДИЦИНСКА
ПОМОЩ
Раздел I
Условия и ред за сключване на договори с 
изпълнители на извънболнична медицинска 
помощ
Чл. 39. (1) Лечебните заведения за извън­
болнична помощ/лечебните заведения за 
болнична помощ по чл. 5, ал. 1 ЗЛЗ, които 
не са били изпълнители на извънболнична 
медицинска помощ до 31.03.2016 г., могат да 
сключват договори с НЗОК в съответствие с 
НРД за медицинските дейности за 2015 г. и 
с Решението.
(2) В случаите по ал. 1 лечебните заведения 
следва да отговарят на общите и специалните 
условия на НРД за медицинските дейности за 
2015 г. и специалните условия на Решението.
Чл. 40. С изпълнителите на медицинска 
помощ по НРД за медицинските дейности за 
2015 г., на основание чл. 59, ал. 3, изречение 
второ от ЗЗО, се сключват допълнителни 
споразумения към договорите.
Чл. 41. Националната здравноосигурителна 
каса сключва договори/допълнителни спора­
зумения в сроковете по чл. 18 и 19. 
Раздел II
Необходими документи и ред за сключване на 
договори с изпълнители на извънболнична 
медицинска помощ
Чл. 42. (1) Лечебните заведения за из­
вънболнична медицинска помощ, които не 
са били изпълнители на медицинска помощ 
до 31.03.2016 г. и желаят да сключат договор 
със съответната РЗОК, на чиято територия 
са регистрирани в РЦЗ/РЗИ в съответствие с 
НРД за медицинските дейности за 2015 г. и с 
Решението, представят заявление по образец, 
утвърден от управителя на НЗОК, към което 
прилагат документите по чл. 114 НРД за ме­
дицинските дейности за 2015 г.
(2) В случаите по ал. 1 декларациите по 
чл. 114, т. 5 или 6 НРД за медицинските 
дейности за 2015 г. на хартиен и електро­
нен носител се подават по образец съгласно 
приложение № 5 „Изисквания на НЗОК за 
сключване на договор с лечебни заведения 
за оказване на първична извънболнична ме­
дицинска помощ по Решението“, съответно 
приложение № 6 „Изисквания на НЗОК за 
сключване на договор с лечебни заведения за 
оказване на специализирана извънболнична 
медицинска помощ по Решението“.
(3) Квалификационните документи за 
продължаващо медицинско обучение след 
придобиване на специалност, необходими за 
изпълнение на ВСМД/ВСМДИ, се прилагат 
към заявлението за сключване на договор 
в съответствие с чл. 182 ЗЗ и съответните 
утвърдени медицински стандарти.
Чл. 43. (1) Лечебните заведения за болнична 
помощ по чл. 5, ал. 1 ЗЛЗ, желаещи да сключат 
договор с РЗОК за оказване на ПИМП, подават 
заявление по образец, утвърден от управителя 
на НЗОК, към което прилагат: копие от акта 
на Министерския съвет, с който са създадени 
или преобразувани и документите по чл. 114 
НРД за медицинските дейности за 2015 г., с 
изключение на тези по т. 2 и 10.
(2) Лечебните заведения за болнична помощ 
по чл. 5, ал. 1 ЗЛЗ, желаещи да сключат до­
говор с РЗОК за оказване на СИМП, подават 
заявление по образец, утвърден от управителя 
на НЗОК, към което прилагат: копие от акта 
на Министерския съвет, с който са създадени 
или преобразувани и документите по чл. 114 
НРД за медицинските дейности за 2015 г., с 
изключение на тези по т. 2, 5 и 7. 
(3) В случаите по ал. 1 и 2 декларациите 
по чл. 114, т. 5 или 6 НРД за медицинските 
дейности за 2015 г. на хартиен и електронен 
носител се подават по образец съгласно при­
ложение № 5, съответно приложение № 6.
Чл. 44. (1) В случаите по чл. 8, ал. 3 лечеб­
ните заведения за болнична помощ, желаещи 
да сключат договор с РЗОК, подават заявление 
по образец, утвърден от управителя на НЗОК, 
към което прилагат: копие на разрешението 
за осъществяване на лечебна дейност, изда­
дено от министъра на здравеопазването, и 
документите по чл. 114 НРД за медицинските 
дейности за 2015 г., с изключение на тези по 
т. 2, 5, 7 и 10.
(2) В случаите по ал. 1 декларациите по 
чл. 114, т. 6 НРД за медицинските дейности 
за 2015 г. на хартиен и електронен носител се 
подават по образец съгласно приложение № 6.
Чл. 45. (1) Изпълнителите на извънболнич­
на медицинска помощ по договор с НЗОК в 
съответствие с НРД за медицинските дейности 
за 2015 г. представят заявление за сключване 
на допълнително споразумение по образец, 
утвърден от управителя на НЗОК.
(2) Към заявлението по ал. 1 изпълните­
лите на извънболнична медицинска помощ 
подават и декларациите по чл. 114, т. 5 или 6 
на хартиен и електронен носител по образец 
съгласно приложение № 5, съответно прило­
жение № 6.
(3) Към заявлението по ал. 1 изпълните­
лите на първична извънболнична медицинска 
помощ подават и договор по чл. 12, ал. 1, в 
случай че е налице промяна в начина, по кой­